ประจำเดือนครั้งล่าสุดมาวันที่16/02/61 เหตุการณ์คือวันที่4/03/61 ตอนเวลา00.30 แฟนใช้ปากทำออรัลเซ็กส์ให้ผม โดยที่ใช้มือซ้ายจับที่องคชาติของผมด้วย(ตอนที่ยังไม่หลั่ง) พอจะเสร็จผมก็เสร็จใส่บริเวณปากของแฟนผม โดยที่ผมไม่แน่ใจว่ามีอสุจิกระเด็นไปโดนมือซ้ายของแฟนผมบ้างหรือเปล่า แล้วหลังจากนั้นผมก็พาแฟนไปล้างโดยที่ผมล้างที่บริเวณปากให้แฟนก่อนแต่แฟนใช้มือซ้ายของเขา (ที่จับองคชาติของผมและยังไม่ได้ล้างสะอาด) ไปถูทำความสะอาดที่อวัยวะเพศของเขาโดยที่ไม่ได้แหย่เข้าไปนะครับ แต่ก็น่าจะโดนที่บริเวณปากช่องคลอด ผมก็เลยใช้สบู่กับน้ำประปาล้างทำความสะอาดทันทีโดยที่ใช้สบู่ทำความสะอาดโดยล้วงเข้าไปในช่องคลอดของแฟนของผมด้วยแต่ไม่ลึกมาก(ประมาณเลย1ข้อนิ้วกว่าๆไปนิดนึง)และหลังจากนั้นตอนเช้าก็ไปซื้อยาคุมฉุกเฉินมาให้แฟนกินเม็ดแรกตอน8.30 เม็ดที่สองอีก12ชมถัดมาเป้ะๆคือ20.30 ก็ไม่มีอาการอะไรเลย ไม่ปวดหัวไม่ปวดท้องอะไรเลยจนมาวันที่10/03/61 แฟนผมมีเลือดออกมาจากช่องคลอด ตอนแรกก็คิดว่าเป็นผลข้างเคียงแต่มันไหลมาเยอะเท่าๆกับประจำเดือนและสีเหมือนประจำเดือนปกติเลย มาประมาณ5วันก็หมด หลังจากนั้นพอมาถึงวันนี้คือวันที่25/03/61 แฟนของผมมีเลือดออกมาเล็กน้อยจากช่องคลอด ตอนแรกมีสีแดงเหมือนประจำเดือนนึกว่าประจำเดือนจะมาอีกรอบแต่พอไปสักพักมันก็เริ่มมีสีน้ำตาล แฟนของผมบอกว่าไม่แน่ใจว่าใช่ตกขาวหรือเปล่า ผมอยากถามคุณว่า 1. เลือดที่ไหลออกมาวันที่10/03/61 มันพอจะเป็นไปได้ที่ใช่ประจำเดือนรึเปล่าครับ ปกติแฟนของผมมีรอบเดือนประมาณ35วัน แต่วันที่10/03/61 นี้มันแค่23วันงถ้านับจากรอบเดือนล่าสุด 2.เลือดที่ไหลออกมาในวันนี้25/03/61 มันจะเป็นไปได้ที่เป็นผลข้างเคียงจากยาคุมฉุกเฉินไหมครับ ใช่เลือดล้่างหน้าเด็กรึเปล่า 3.จากอาการยังดูน่าเป็นห่วงที่จะตั้งครรภ์อยู่ไหมครับ
สวัสดีค่ะ ศรีลมการที่มีเพศสัมพันธ์ เเล้วกังวลเรื่องการตั้งครรภ์ ก่อนอื่นต้องดูก่อนค่ะ ว่ามีการปนเปื้อนสารคัดหลั่งจากฝ่ายชายไปยังช่องคลอดฝ่ายหญิงมากน้อยเพียงใด นอกเหนือจากน้ำอสุจิ เพราะสารคัดหลั่งอื่นๆ ก็ยังอาจมีตัวอสุจิปนออกมาได้ สวนการสวนล้างช่องคลอด ทั่วไปถือว่าไม่นิยมค่ะ เนื่องจากอาจเพิ่มการติดเชื้อในช่องคลอดได้ รวมไปถึงตรงกับช่วงการตกไข่ของฝ่ายหญิงหรือไม่ นั่นคือนับจากวันเเรกของรอบเดือนมา 9-18 วัน ดังนั้น วันที่ 4/3/61 ถือว่าอยู่ที่อาจมีการตกไข่ได้ดังนั้น การรับประทานยาคุมกำเนิดฉุกเฉิน (Emergency contraception)ยาคุมฉุกเฉินถือเป็นทางเลือกที่ดีสำหรับการป้องกันการตั้งครรภ์ค่ะ ในกรณีที่ไม่ได้คุมกำเนิดมาก่อนล่วงหน้า โดยรับประทานเร็วที่สุด ภายใน 72 ชั่วโมง ซึ่งถือว่า ศรีลม ทำได้อย่างถูกต้องค่ะทั้งนี้ในยาคุมฉุกเฉิน จะมีฮอร์โมนโปรเจสเตอโรนในระดับที่สูงค่ะ ซึ่งถือว่าเป็นปริมาณที่สูงกว่าฮอร์โมนในเม็ดยาคุมกำเนิดทั่วไป และจะส่งผลกระทบระบบฮอร์โมนภายในร่างกายอย่างแน่นอนค่ะ เช่น คลื่นไส้ อาเจียน เลือดออกผิดปกติ ตามหลังจากการใช้ยาค่ะ รวมไปถึงเกิดการเเปรปรวนของรอบเดือน ทำให้รอบเดือนอาจจะมาไม่ปกติ หรือไม่ตรงรอบค่ะ1. ทั้งนี้ รอบเดือนสามารถคลาดเคลื่อนได้จากการรับประทานยาคุมฉุกเฉิน ดังนั้น การที่จะบอกว่าเป็นรอบเดือนจริงๆ คือการที่รอบเดือนมาตรงตามรอบที่ควรจะเป็นค่ะ ซึ่งรอบโดยปกติ คือ 24-38 วัน ถ้าเดิมทีมาทุก 35 วัน เเต่หลังจากทานยามา จากวันที่ 16/2/2561เเล้วมีเลือดออกมาเร็วไป 10/3/2561 มีโอกาสเป็นเลือดจากฮอร์โมนได้ค่ะ2. เลือดวันที่ 25/3/2561 เป็นไปได้สูงค่ะ ว่าเป็นเลือดจากฮอร์โมนซึ่งเป็นผลข้างเคียง เลือดล้างหน้าเด็ก ส่วนมากมักจะมาภายในวันที่ 7-10 นับจากวันที่มีเพศสัมพันธ์ค่ะ3. แนะนำให้รอจนกว่าประจำเดือนที่ตรงตามรอบที่ควรจะเป็นมาค่ะ ร่วมกับการสังเกตอาการโดยทั่วไป คือ ถ้ามีเลือดออกผิดปกติต่อเนื่องกัน หรือ มีอาการคล้ายมีการตั้งครรภ์ มีอาการปวดท้องน้อย แนะนำให้ตรวจปัสสาวะดูการตั้งครรภ์ร่วมด้วยค่ะ เนื่องจากประสิทธิภาพของการใช้ยาคุมกำเนิดฉุกเฉิน ไม่ใช่ 100% ค่ะ โดยสามารถตรวจปัสสาวะดูการตั้งครรภ์ได้ตั้งแต่ 4-6 สัปดาห์นับจากวันที่มีเพศสัมพันธ์ค่ะ